Tunkeilijan havaitsemisjärjestelmä (engl. Intrusion Detection System, IDS) on tietoverkkoon asennettava järjestelmä, joka on ohjelmoitu tunnistamaan verkkoon suuntautuvat hyökkäysyritykset.
Järjestelmä voi olla konekohtainen (Host IDS) tai verkkopohjainen (NetworkIDS). Runsaasta datavirrasta pyritään tunnistamaan tiettyjä kaavoja, joiden perusteella voidaan olettaa tunkeutumisyrityksen olevan päällä.
Jotkin verkkopohjaiset järjestelmät osaavat reagoida tällaisissa tilanteissa katkaisemalla oletetun hyökkääjän yhteydet. Tällaisista aktiivisista järjestelmistä käytetään myös termiä 'murron estämisjärjestelmä' (Intrusion Prevention System, IPS).